smcproject/ml-wiki-sentences huggingface dataset:
വ്യാവസായികമായി ഉൽ‌പാദിപ്പിക്കുന്ന പിൻ‌ഹോളുകൾ നിർമ്മിക്കാൻ‌ ലേസർ‌ ഉപയോഗിക്കുന്നു, പക്ഷേ ഒരു ഹോബി എന്ന രീതിയിൽ‌ ഫോട്ടോഗ്രാഫിക് ജോലികൾ‌ക്കായി മതിയായ ഉയർന്ന നിലവാരമുള്ള പിൻ‌ഹോളുകൾ ലേസർ സഹായമില്ലാതെ തന്നെ‌ നിർമ്മിക്കാൻ‌ കഴിയും.
ഒപ്റ്റിമൽ പിൻഹോൾ വ്യാസം കണക്കാക്കുന്നതിനുള്ള ഒരു രീതിക്കായി ആദ്യം ശ്രമിച്ചത് ജോസെഫ് പെറ്റ്‌സ്വാളാണ് .
ഈ സമവാക്യം നിർണ്ണയിച്ച പിൻഹോൾ വലുപ്പം ഉപയോഗിച്ച് ഏറ്റവും മൂർച്ചയുള്ള ചിത്രം നിർമ്മിക്കാൻ കഴിയും.
d = 2 f λ {\displaystyle d=2{\sqrt {f\lambda }}}
ഇവിടെ d പിൻഹോൾ വ്യാസം ആണ്, f ഫോക്കൽ ലെങ്തും (പിൻഹോളിൽ നിന്ന് ഇമേജ് പ്ലെയിനിലേക്കുള്ള ദൂരം) λ പ്രകാശത്തിന്റെ തരംഗദൈർഘ്യവുമാണ് .
ദൃശ്യത്തിന്റെ ആഴം അടിസ്ഥാനപരമായി അനന്തമാണ് , എന്നാൽ ഇതിനർത്ഥം ഒപ്റ്റിക്കൽ മങ്ങൽ സംഭവിക്കുന്നില്ല എന്നല്ല.
അപ്പേർച്ചറിൽ നിന്ന് ഫിലിം പ്ലെയിനിലേക്കുള്ള ദൂരം, അപ്പർച്ചർ വലുപ്പം, പ്രകാശ സ്രോതസ്സിലെ തരംഗദൈർഘ്യം, വസ്തുക്കളുടെ ചലനം എന്നിവയെ ആശ്രയിച്ച് ചിത്രത്തിന്റെ കൂർമ്മതയിൽ വ്യത്യാസം വരാം.
കൂടാതെ, പിൻ‌ഹോൾ ഫോട്ടോഗ്രാഫിക്ക് മൂടൽമഞ്ഞിന്റെ ഫലങ്ങൾ ഒഴിവാക്കാൻ കഴിയില്ല.
ഫോക്കൽ ലെങ്ത് (ഇമേജ് ദൂരം) ഫംഗ്ഷനായി പിൻഹോൾ ക്യാമറയുടെ റസലൂഷൻ പരിധിയുടെ ഗ്രാഫ്.
1970 കളിൽ, യംഗ്, പിൻഹോൾ ക്യാമറയുടെ റെസല്യൂഷൻ പരിധി പിൻഹോൾ വ്യാസത്തിന്റെ പ്രവർത്തനമായി കണക്കാക്കി ഫിസിക്സ് ടീച്ചറിൽ ഒരു ട്യൂട്ടോറിയൽ പ്രസിദ്ധീകരിച്ചു.
വിവിധതരം വ്യാസങ്ങളും ഫോക്കൽ ദൈർഘ്യങ്ങളും പ്രവർത്തനക്ഷമമാക്കുന്നതിന്, അദ്ദേഹം രണ്ട് സാധാരണ വേരിയബിളുകൾ നിർവചിച്ചു: പിൻ‌ഹോൾ ദൂരം റെസല്യൂഷൻ പരിധിയാൽ വിഭജിച്ചിരിക്കുന്നു, ഫോക്കൽ ലെങ്ത് s 2 /λ എന്ന അളവിൽ ഹരിക്കുന്നു, ഇവിടെ s പിൻഹോളിന്റെ ആരം ആണ്, λ പ്രകാശത്തിന്റെ തരംഗദൈർഘ്യമാണ് (ഏകദേശം 550 നാനോമീറ്റർ).
അദ്ദേഹത്തിന്റെ ഫലങ്ങൾ ചിത്രത്തിൽ പ്രതിപാദിച്ചിരിക്കുന്നു.
സ്വാഭാവിക പിൻഹോൾ പ്രതിഭാസം ഭാഗിക സൂര്യഗ്രഹണത്തിന്റെ ചിത്രം മരത്തിലെ ഇലകൾ മൂലമുള്ള പിൻഹോൾ എഫക്റ്റ് കാണിക്കുന്നു.
ഒരു പൂർണ്ണ സൂര്യഗ്രഹണത്തിന്റെ ചിത്രം, ഇലകൾ മൂലമുള്ള പിൻഹോൾ എഫക്റ്റ്.
ഒരു പിൻഹോൾ ക്യാമറ ഇഫക്റ്റ് ചിലപ്പോൾ സ്വാഭാവികമായി സംഭവിക്കാം.
വൃക്ഷത്തിന്റെ ഇലകളാൽ രൂപം കൊള്ളുന്ന ചെറിയ "പിൻഹോളുകൾ" പരന്ന പ്രതലങ്ങളിൽ സൂര്യന്റെ തനിപ്പകർപ്പ് ചിത്രങ്ങൾ സൃഷ്ടിക്കും.
ഗ്രഹണ സമയത്ത് ഇത് നിരീക്ഷിക്കാം.
ഇത് ഒരു ഭാഗിക ഗ്രഹണത്തിന്റെ കാര്യത്തിൽ ചെറിയ ചന്ദ്രക്കലകൾ സൃഷ്ടിക്കുന്നു, പൂർണ്ണ ഗ്രഹണത്തിന്റെ കാര്യത്തിൽ പൊള്ളയായ വളയങ്ങളും കാണാം.
ലോക പിൻഹോൾ ഫോട്ടോഗ്രാഫി ദിനം, എല്ലാ വർഷവും ഏപ്രിൽ അവസാന ഞായറാഴ്ച ആചരിക്കുന്നു.
ഇതും കാണുക ക്യാമറ ഒബ്സ്ക്യൂറ ഡിർക്കോൺ ഹെൻ‌റി ഫോക്സ് ടാൽ‌ബോട്ട് ഇബ്നു അൽ ഹെയ്തം നോട്ടിലസ് (ഇതിന്റെ പിൻഹോൾ കണ്ണ് ക്യാമറ ഒബ്സ്ക്യൂറയായി പ്രവർത്തിക്കുന്നു) പിൻഹോൾ ക്യാമറ മോഡൽ പിൻ‌ഹോൾ കണ്ണടകൾ നേത്രരോഗവിദഗ്ദ്ധർ ഉപയോഗിക്കുന്ന സമാന ഉപകരണമായ പിൻ‌ഹോൾ ഒക്ലൂഡർ സ്പേഷ്യൽ ഫിൽട്ടർ മഹത്തായ ചിത്രം സോൺ പ്ലേറ്റ് പരാമർശങ്ങൾ പുറം കണ്ണികൾ pinhole.cz പിൻഹോൾ ഫോട്ടോഗ്രാഫി വ്‌ളാഡിമിർ സിവ്‌കോവിച്ച് ലോക പിൻഹോൾ ഫോട്ടോഗ്രാഫി ഡേ വെബ്സൈറ്റ് ഒരു ഡി‌എസ്‌എൽ‌ആറിനെ ഒരു പിൻഹോൾ ക്യാമറയിലേക്ക് പരിവർത്തനം ചെയ്യുന്നതിനുള്ള ഒരു എളുപ്പ മാർഗം പിൻഹോൾ ഫോട്ടോഗ്രാഫിയും ക്യാമറ ഡിസൈൻ കാൽക്കുലേറ്ററുകളും ഛായാഗ്രഹണത്തിന്റെ ചരിത്രം Archived 2020-10-05 at the Wayback Machine .
ഒറിഗോൺ ആർട്ട് ബീറ്റ്: സെൻ ആൻഡ്രൂസിന്റെ പിൻഹോൾ ഫോട്ടോകൾ Archived 2016-03-14 at the Wayback Machine .
കൂടുതൽ വായനയ്ക്ക് എറിക് റെന്നർ പിൻഹോൾ ഫോട്ടോഗ്രാഫി: ഹിസ്റ്റോറിക് ടെക്നിക് മുതൽ ഡിജിറ്റൽ ആപ്ലിക്കേഷൻ വരെ
പുലിക്കോട്ടിൽ ഹൈദർ
മാപ്പിളപ്പാട്ടുകളും കത്തുപാട്ടുകളും ധാരാളം രചിച്ച പ്രശസ്തനായ മാപ്പിള സാഹിത്യകാരനാണ് പുലിക്കോട്ടിൽ ഹൈദർ .
സാധാരണക്കാർക്ക്‌ മനസ്സിലാകുന്ന വിധത്തിൽ ലളിതമായ രീതിയിലാണ് അദ്ദേഹം മാപ്പിളപ്പാട്ട്‌ രചിച്ചത്.
മാപ്പിളപ്പാട്ട്‌ ശാഖയിലെ കുഞ്ചൻ നമ്പ്യാരെന്നും ഇദ്ദേഹത്തെ വിശേഷിപ്പിക്കുന്നു.
ഇസ് ലാമിക ചരിത്രവും പേർഷ്യൻ കഥകളും ഇതിവൃത്തമാക്കിയിരുന്ന കാലത്ത് കേരളത്തിലെ ജനകീയ പ്രശ്‌നങ്ങൾ വിഷയമാക്കിയാണു  ഇദ്ദേഹം പാട്ടുകളെഴുതിയത് ജീവിത രേഖ
മലപ്പുറം ജില്ലയിലെ വണ്ടൂരിനടുത്ത തിരുവാലി പുന്നപ്പാല പുലിക്കോട്ടിൽ പുലത്ത്‌ ഐത്തു അധികാരിയുടെ രണ്ടാമത്തെ പുത്രനായിട്ടാണ് 1879-ലാണ് ഇദ്ദേഹം ജനിച്ചത്.
1975- ജൂൺ 23ന്  അന്തരിച്ചു.
പുലിക്കോട്ടിൽ കൃതികൾ -1979 മലബാറിലുടനീളമുണ്ടായ വെള്ളപ്പൊക്കത്തെ കുറിച്ച് അദ്ദേഹം രചിച്ച കൃതിയാണ് വെള്ളപ്പൊക്കമാല ഇത്കൂടാതെ മലബാറിലെ കവികളെ കുറിച്ച് അദ്ദേഹമിങ്ങനെ എഴുതി.
1940 കളിൽ സമകാലീനരായ കവികളുടെ പേരുകൾ കോർത്തെഴുതിയ ഒരു ഗാനത്തിലെ ചില ഭാഗങ്ങൾ.
"മലബാറിലെ മാപ്പിളകവികൾ ഊരിലിക്കാലം പെരുത്ത് പാട്ട് കെട്ടുന്നോരാം ഉണ്ടതിൽ ഒന്നാമനാം കമ്മുട്ടിമരക്കാരാം പേര് വീരാനെന്നൊരുത്തൻ നല്ലളത്തുണ്ടോലോ പേശുവാൻ കുറ്റിപ്പുലാനും കെസ്സ് കെട്ടുംമ്പോലോ പോലെ ഏതോ പോക്കരെ മോനവറാൻ കുട്ടി പോതറവറുട്ടിയും പള്ളിക്കലയമോട്ടി ഏല് തെറ്റിടാതരിയകോട്ടുയെതന്നരാജി യത്തിലുണ്ണി മമ്മതും പുവ്വത്തിയും ലാഹാജി മാലവേലക്കാരിലാരും മേലയല്ലാകൊണ്ട് വെട്ടിമോ യിൻകുട്ടി വൈദ്യരെ മോനൊന്നുണ്ട് ബോലുവാൻ മമ്മാലിഹാജിയും മതിവുണ്ടാക്കാൻ പൊന്നവരാണെന്ന് കേൾക്കുന്നിക്കിളിമൊല്ലാക്ക കാളികാവിലുണ്ടൊരുത്തൻ കേട്ടുഞാൻ ഇന്നാള് കാപ്പിലുണ്ടോലൊ സൈതാലിക്കുട്ടി എന്നൊരാള് കേൾക്കുവിൻ പിന്നെ മലയാളത്തിലൊക്കെകേളി കേട്ടിടുന്ന പാട്ട് കാരനാണ് തോട്ടപ്പാളി."
പുലിക്കോട്ട് ഹൈദരിൻറെ പേരിൽ മലപ്പുറം ജില്ലയിലെ വണ്ടൂരിൽ സ്മാരകം സ്ഥാപിക്കാനുള്ള നടപടികൾ പുരോഗമിച്ചുവരുന്നു.
വണ്ടൂർ-കാളികാവ് റോഡിൽ ടിബിക്ക് സമീപമാണ് സ്മാരകം പണിയുന്നത്.
പുലിക്കോട്ടിൽ ഹൈദർ സ്‌മാരക കലാ പഠന കേന്ദ്രത്തിനായി 2015- 16 വർഷത്തെ കേരള സർക്കാറിൻറെ ബജറ്റിൽ  60 ലക്ഷം രൂപ വകയിരുത്തിയിട്ടുണ്ട്.
1979ൽ ഇദ്ദേഹത്തിന്റെ ജന്മശതാബ്ദിയോടനുബന്ധിച്ചാണ് സ്മാരകത്തിനു അന്നത്തെ വിദ്യാഭ്യാസമന്ത്രി സി എച്ച് മുഹമ്മദ്‌കോയ തറക്കല്ലിട്ടത്.
അവലംബം ↑ സ്വയംഭരണവകുപ്പ് വെബ്സൈറ്റ് ↑ ↑ ↑ തേജസ് ദിനപത്രം - ശേഖരിച്ചത് 2015 സപ്തംബർ 8 1 2 ↑ ↑ മംഗളം ദിനപത്രം ഓൺലൈൻ-ശേഖരിച്ചത് 201 സപ്തംബർ 8 ↑ http://grandham.org/language/ml/authors/37f954ac%5Bപ്രവർത്തിക്കാത്ത+കണ്ണി%5D ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ http://www.mangalam.com/pravasi/gulf/295376 ↑ http://www.thejasnews.com:8080/index.jsp?tp=det det=yes news_id=201304106214405389 %5Bപ്രവർത്തിക്കാത്ത+കണ്ണി%5D പുറത്തേക്കുള്ള കണ്ണികൾ poomkavanam.net/archives/7670
ജമാദുൽ അവ്വൽ ഇംഗ്ലീഷ് വിലാസം https://ml.wikipedia.org/wiki/Jumada_al-awwal ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ഫെബ്രുവരി മുതൽ തുടരുന്നു.
ഹിജ്റവർഷത്തിലെ അഞ്ചാമത്തെ മാസത്തിന്റെ പേരാണ് ജമാദുൽ അവ്വൽ .
ജമാദ് അൽ അവ്വൽ എന്നാണ് അറബി ഉച്ചാരണം.
ഒന്നാമത്തെ ജമാദ് മാസം എന്നർത്ഥം, വരണ്ടത് ഉണങ്ങിയത്  ന്നർത്ഥം വരുന്ന jumada എന്ന അറബി പദമാണ് ഈ മാസത്തിന്റെ ആദ്യ പദം, ആറാമത്തെ മാസം ജുമാദൽ ആഖർ എന്നാണ് അറിയപ്പെടുന്നത്.
ഹിജ്രി കലണ്ടർ ചാന്ദ്ര പഥത്തെ അടിസ്ഥാനപ്പെടുത്തി ആണെങ്കിലും വേനൽ വസന്തം എന്നീ അർത്ഥം വരുന്ന മാസങ്ങൾ ഹിജ്രി കലണ്ടറിൽ കാണാം
ഇതാണ് ജമാദുൽ അവ്വൽ
പെരുമ്പാവൂർ മുൻസിപ്പൽ ലൈബ്രറി ഇംഗ്ലീഷ് വിലാസം https://ml.wikipedia.org/wiki/Perumbavoor_Muncipal_Library
പെരുമ്പാവൂർ മുൻസിപ്പൽ ലൈബ്രറി കുന്നത്തു് നാട് താലൂക്കിൽ സ്ഥിതിചെയ്യുന്നു.
1984 സെപ്തംബർ 22 -ആം തീയതി മുൻ മുൻസിപ്പൽ ചെയർമാൻ കെ.എൻ.ജി. കർത്തയാണു് പൊതുജനങ്ങൾക്കായി തുറന്നുകൊടുത്തത്.
1983 -ൽ അന്നത്തെ കേരള സർക്കാർ വിദ്യാഭ്യാസ മന്ത്രിയായ ടി.എം. ജേക്കബ് ആണു് ലൈബ്രറിയുടെ തറക്കല്ലിട്ടത്.
ആയിരക്കണക്കിനു് പുസ്തകങ്ങളാൽ സമ്പന്നമാണു് ലൈബ്രറി.
അദ്ധ്യാപകരും വിദ്യാർത്ഥികളും മറ്റുപൊതുജനങ്ങളുമായി നിരവധി പ്രദേശവാസികൾ ലൈബ്രറി ഉപയോഗപ്പെടുത്തുന്നു.
തെരഞ്ഞെടുക്കപ്പെട്ട ഭരണസമിതി ലൈബ്രറിയുടെ പ്രവർത്തനങ്ങൾ നിയന്ത്രിക്കുന്നു.
സജ്ജീകരണങ്ങൾ
നാലു  നിലയുള്ള കെട്ടിടത്തിൽ ഒന്നാം നിലയിൽ പൊതു ജനങ്ങൾക്ക് കാലിക പ്രസിദ്ധീകരണങ്ങളും പത്രങ്ങളും വായിക്കാനുള്ള സൌകര്യം ഏർപ്പെടുത്തിയിരിക്കുന്നു.
രണ്ടാം നിലയിൽ പുസത്കങ്ങൾ വിവിധ വിഭാഗങ്ങളിലായി തരംതിരിച്ച് സൂക്ഷിച്ചിരിക്കുന്നു.
മൂന്നാം നിലയിൽ ലൈബ്രറിയുടെ നടത്തിപ്പ് കാര്യാലയവും നാലാം നിലയിൽ കെ.എൻ.ജി. കർത്തയുടെ സ്മരണയ്ക്കായി നിർമ്മിച്ച കെ.എൻ.ജി. കൾച്ചറൽ സെന്ററും പ്രവർത്തിക്കുന്നു.
2014 ആഗസ്ത് 18,19 തീയതികളിൽ അക്ഷര പെരുമ വായനവാരം സംഘടിപ്പിച്ചു.
ചിത്രങ്ങൾ പെരുമ്പാവൂർ മുൻസിപ്പൽ ലൈബ്രറി ഫേസ് ബുക്ക് പേജ് https://www.facebook.com/pages/Municipal-Library-Perumbavoor/246229702240058?fref=nf അനുബന്ധം http://maps.mapmyindia.com/explore/municipal+library+perabmavoor-perumbavoor-kerala-ss1a44 http://tlcknd.org/ Archived 2014-10-22 at the Wayback Machine .
പ്രിയാനി ജയസിംഹെ
പ്രിയാനി ജയസിംഹെ ( സിംഹള : ප්‍රියානි ජයසිංහ ; 10 ജൂൺ 1967 - 8 ജൂലൈ 2018) ശ്രീലങ്കൻ ഗായകിയും സംഗീതസംവിധായികയുമായിരുന്നു.
ശ്രീലങ്കയിലെ ഏറ്റവും ജനപ്രീതിയുള്ള കലാകാരന്മാരിൽ ഒരാളായ പ്രിയാനി, സിംഹള സംഗീത ലോകത്ത് കണ്ടുല നിവണ്ണം , സുന്ദര ഹഡകത ഡീ , ആലുത് സന്ദ അവിത് തുടങ്ങിയ നിരവധി ജനപ്രിയ ഗാനങ്ങൾ ആലപിച്ചിട്ടുണ്ട്.
1967 ജൂൺ 10 ന് ശ്രീലങ്കയിലെ പനദുരയിൽ ജനിച്ചു.
പനദുരയിലെ വാലന മഹാനാമ മഹാ വിദ്യാലയത്തിൽ നിന്ന് വിദ്യാഭ്യാസം പൂർത്തിയാക്കി.
ശ്രീലങ്കയിലെ ഒരു സംഗീതജ്ഞനും സംഗീതസംവിധായകനുമായ  രോഹണ വീരസിംഗയാണ് അവരുടെ അമ്മാവൻ .
പ്രബാത് രസിക ഈറ്റനെയാണ് പ്രിയാനി വിവാഹം കഴിച്ചത്.
പ്രബാത് വർഷങ്ങളോളം കുഷൻ വർക്ക്ഷോപ്പ് അസിസ്റ്റന്റായി ജോലി ചെയ്തിരുന്നു.
പ്രിയാനിയുടെ ഭർത്താവും പ്രിയാനിയും തമ്മിൽ പലപ്പോഴും തർക്കമുണ്ടാകായിരുന്നു.
അവരുടെ മരണസമയത്ത്, ഇളയ മകൻ ലോചന നിമുൻ, ഭാര്യ രഷിനി തക്ഷില ഫൊൻസേക, അവരുടെ കുഞ്ഞ് എന്നിവരോടൊപ്പമാണ് പ്രിയാനി താമസിച്ചിരുന്നത്, മൂത്ത മകൻ ലോഷിത ഹസരേൽ ജപ്പാനിലാണ് പഠിച്ചത്.
ജനപ്രിയ ഗായിക എന്ന നിലയിൽ ഈ രംഗത്ത് തന്റേതായ സ്ഥാനം നേടിയെങ്കിലും, അവരുടെ കഴിവുകൾക്കോ കലാ പ്രവർത്തനങ്ങൾക്കോ ഭർത്താവിൽ നിന്ന് ഒരു പിന്തുണയും അവർക്ക് ലഭിച്ചിട്ടില്ലെന്ന് പറയപ്പെടുന്നു.
തൽഫലമായി,  സംഗീത കച്ചേരികളിലും മറ്റ് കലാപരിപാടികളിലും മുഴുകിയിരുന്ന അവർക്ക് അതോടൊപ്പംതന്നെ തന്റെ രണ്ട് മക്കളുടെ കാര്യങ്ങൾ നോക്കുകയും  മക്കളോടുള്ള ഉത്തരവാദിത്തങ്ങൾ ഒറ്റയ്ക്ക് തന്നെ നിറവേറ്റുകയും ചെയ്യേണ്ടിയിരുന്നു.
ശ്രീലങ്കൻ ദ്വീപ് തലത്തിൽ ഗാനാലാപനത്തിനുള്ള അവാർഡുകൾ നേടിയ അവർ സ്കൂൾ കാലഘട്ടത്തിൽ തന്നെ ഒരു ജനപ്രിയ വ്യക്തിയായി മാറുകയുണ്ടായി.
തുടർന്ന് ഡി.ഡബ്ല്യു മെഡഗോഡയുടെ കീഴിൽ സംഗീതം അഭ്യസിച്ചു.
എഡ്വേർഡ് ജയക്കൊടി, വിജസേന കൊടിപ്പിള്ളി എന്നിവരുടെ സംഗീത ക്ലാസുകളിൽ പോയി.
1990 കളുടെ തുടക്കത്തിൽ അവർ സംഗീത ആലാപനം ഒരു ജീവിത മാർഗം എന്ന നിലയിൽ ആരംഭിച്ചു.
റേഡിയോയിൽ പാടുവാനാരംഭിച്ച് പ്രിയാനി എസ്എൽബിസിയിൽ എ ഗ്രേഡ് ഗായികയായി.
ഈ കാലയളവിൽ അവർ സംഗീതജ്ഞനായ അശോക കോവിലഗെയെ കണ്ടുമുട്ടി.
1987-ൽ കോവിലഗെ രചിച്ച 'കണ്ടൂല നിവണ്ണം' , 'സേനാഹാസ ഇല്ല ലിയതാംബര' എന്നീ രണ്ട് ഗാനങ്ങൾക്ക് ഉചിതമായി പാടുന്ന ഒരാളെ കാത്തിരിക്കയായിരുന്നു.
കോവിലഗെ ഈ ഗാനം പ്രിയാനി ജയസിംഗെയ്ക്ക് നൽകി, അത് വളരെ ജനപ്രിയമാകുകയും സിംഹള സംഗീതത്തിൽ വ്യക്തിമുദ്ര പതിപ്പിക്കുകയുമുണ്ടായി.
സംഗീത മേളകളിലും ഉത്സവങ്ങളിലും കണ്ടൂല നിവണ്ണം' എന്ന ഗാനം ആലപിച്ചപ്പോൾ പ്രേക്ഷകരിൽ നിന്ന് അത്യാധികമായ പ്രതികരണമാണ് ലഭിച്ചത്.
ബോറലസ്ഗാമുവ എന്ന സ്ഥലത്ത് വെച്ചു നടന്ന ഒരു പാർട്ടിയിൽ, ഒരു ദിവസം മൂന്ന് തവണ ഈ പാട്ട് തന്നെ പാടുവാൻ ആവശ്യപ്പെട്ടു.
ഈ ഗാനത്തിന്റെ വിജയത്തിന് ശേഷം, അവർ 'സുന്ദര ഹഡകത' എന്ന ഗാനമാണ് റെക്കോർഡുചെയ്‌തത്.
ഈ ഗാനം വളരെ ജനപ്രിയമായി.
ഈ ഗാനങ്ങൾ ചേർത്ത്  പിന്നീട് 1996-ൽ തന്റെ ആദ്യ സംഗീത സിഡിയായ "കണ്ടുല നിവണ്ണം" പുറത്തിറക്കുകയും ചെയ്തു.
ഇതിനുശേഷം രണ്ടാമത്തെ കാസറ്റ് ടേപ്പ് "സുന്ദര ഹഡകത" പുറത്തിറക്കി.
പ്രയാനിയുടെ ആദ്യ ഗാനമേള 1992 ലും രണ്ടാമത്തേത് 2011ലും നടന്നു.
2016 ജനുവരി 2 ന്, വൈകുന്നേരം 6.00 മണിക്ക് "സുന്ദര ഹഡകത" എന്ന തലക്കെട്ടോടെ അവർ തന്റെ മൂത്ത മകനോടൊപ്പം തന്റെ മൂന്നാമത്തെ സംഗീതമേള പനദൂര ടൗൺ ഹാളിൽ വെച്ച് അവതരിപ്പിച്ചു.
അതിനിടയിൽ, അവർ മൂത്ത മകനോടൊപ്പം ഒരു യുഗ്മഗാനമായ ഡ്യൂറിൻ ഉവാത്ത് ഒബ പാടി.
2018 ജൂലൈ 8 ന് 51-ാം വയസ്സിൽ പ്രിയാനി മരിച്ചു.
അന്ന് വൈകിട്ട് 8:45 ഓടെ കുത്തേറ്റ് ഗുരുതരമായി പരിക്കേറ്റ നിലയിൽ പനദുര പോലീസ് അവരെ വീട്ടിൽ കണ്ടെത്തുകയുണ്ടായി.
പോലീസ് അവരെ കലുബോവിള ആശുപത്രിയിൽ എത്തിച്ചു.
എന്നാൽ ആശുപത്രിയിൽ പ്രവേശിപ്പിച്ച അവൾ മരണമടഞ്ഞു.
അവരുടെ ഭർത്താവ് പ്രഭാതാണ് ഒരു കത്രിക ഉപയോഗിച്ച് വീട്ടിൽ വച്ച് കൊലപ്പെടുത്തിയത്.
പനദൂര ആശുപത്രിയിൽ പോസ്റ്റ്‌മോർട്ടം നടത്തി.
ഭൗതികാവശിഷ്ടങ്ങൾ ജൂലൈ 10 ന് രാവിലെ 10 മണിക്ക് പനദൂരയിലെ ആലുബോഗഹലന്ദവട്ട കുട അറുക്കോട എന്ന സ്ഥലത്ത് വെച്ച് നടന്ന അന്ത്യകർമങ്ങളെ തുടർന്ന് പ്രിയാനിയെ 2018 ജൂലൈ 12 ന് പനദൂരയിലെ മിനുവൻപിടിയ ശ്മശാനത്തിൽ സംസ്കരിച്ചു.
പ്രിയാനി ജയസിംഹെയും ഭർത്താവും തമ്മിൽ നാളുകളായി തർക്കം നിലനിന്നിരുന്നതായും നിരവധി പരാതികൾ ലഭിച്ചിരുന്നതായും പോലീസ് പറഞ്ഞു.
കുടുംബ വഴക്കുമായി ബന്ധപ്പെട്ട് നിരവധി പരാതികൾ പാണദൂര സൗത്ത് പൊലീസിൽ നൽകിയെങ്കിലും സ്റ്റേഷനിലെ മൈനർ കംപ്ലെയ്ന്റ് ഡിവിഷൻ രണ്ടുപേരെയും വിളിച്ചുവരുത്തി പ്രശ്നങ്ങൾ പരിഹരിച്ച് തിരിച്ചയക്കുകയായിരുന്നു.
ഇത്തരത്തിൽ പത്തോളം പരാതികൾ പോലീസിൽ റിപ്പോർട്ട് ചെയ്യപ്പെട്ടിരുന്നു, ഒന്നര വർഷം മുമ്പാണ് ഭർത്താവ് തന്നെ ആക്രമിച്ചുവെന്ന് കാണിച്ച് പ്രിയാനി അവസാനമായി പരാതി നല്കിയത്.
ഇതുമായി ബന്ധപ്പെട്ട് പോലീസ് നടപടിയെടുക്കുകയും ഭർത്താവിനെതിരെ ഗാർഹിക പീഡനം ആരോപിച്ച് കോടതിയിൽ റിപ്പോർട്ട് ചെയ്യുകയുമുണ്ടായി.
വിചാരണക്കോടതി ഭർത്താവിനെ ഒരു വർഷത്തേക്ക് അവരുടെ വീട്ടിൽ പ്രവേശിപ്പിക്കുന്നതിനും താമസിക്കുന്നതിനും  വിലക്കേർപ്പെടുത്തിയിരുന്നു.
2018 ജൂലായ് 7, രാത്രി 8.30 ഓടെ പ്രിയാനി മരുമകൾ രാഷിനിക്കും  രണ്ട് മാസം പ്രായമുള്ള പേരക്കുട്ടിയോടുമൊപ്പം  വസതിയിലെ അവരുടെ മുറിയിലായിരുന്നു.
ഇളയ മകൻ കടയിൽ പോയിരുന്നു.
ഈ സമയത്ത് ഭർത്താവ് മുറിയിൽ കയറിവരുകയും അവരെ കത്രിക ഉപയോഗിച്ച് കുത്തുകയുമായിരുന്നു.
കുത്തിയശേഷം ഇയാൾ സംഭവസ്ഥലത്ത് നിന്ന് രക്ഷപ്പെട്ടു.
പ്രിയാനിയുടെ നിലവിളി കേട്ട് മരുമകൾ ഓടിയെത്തി.
സഹായത്തിനായി അയൽവാസികളെ  വിളിച്ചു.
അവർ എത്തിയപ്പോൾ അവളുടെ ശരീരം കട്ടിലിൽ നിരവധി കുത്തുകളോടെ രക്തത്തിൽ കുളിച്ചു കിടക്കുന്നതാണ് കണ്ടത്.
ജയസിംഹയെ ആശുപത്രിയിലെത്തിക്കുകയും ചെയ്തു.
കഴുത്ത്, നെഞ്ച്, വയറ്, താടി, തല, ശ്വാസകോശം തുടങ്ങി എട്ടിടങ്ങളിലായി എട്ട് ഗുരുതരമായ പരിക്കുകളും മറ്റ് അഞ്ച് വെട്ടുകളും അവരുടെ ശരീരത്തിലുണ്ടായിരുന്നു.
തുടർന്ന് നടത്തിയ അന്വേഷണത്തിനൊടുവിൽ പാണദുര റെയിൽവേ സ്റ്റേഷന് സമീപത്ത് വെച്ച് പാണദൂര സൗത്ത് പോലീസ് ഭർത്താവിനെ അറസ്റ്റ് ചെയ്തു.
അയാളെ ജൂലൈ 10 ന് പനദൂര മജിസ്‌ട്രേറ്റ് കോടതിയിൽ ഹാജരാക്കി, പിന്നീട് 2018 ജൂലൈ 13 വരെ റിമാൻഡ് ചെയ്തു പിന്നീട്  കൊലപാതകം ഇയാൾ സമ്മതിച്ചു.
റഫറൻസുകൾ ↑ ↑ {{ cite web }} : | archive-date= requires | archive-url= ( help ) ↑ {{ cite web }} : | archive-date= requires | archive-url= ( help ) 1 2 3 {{ cite web }} : | archive-date= requires | archive-url= ( help ) ↑ {{ cite web }} : | archive-date= requires | archive-url= ( help ) ↑ {{ cite web }} : | archive-date= requires | archive-url= ( help ) ↑ 1 2 3 {{ cite web }} : | archive-date= requires | archive-url= ( help ) 1 2 {{ cite web }} : | archive-date= requires | archive-url= ( help ) ↑ ↑ ↑ {{ cite web }} : | archive-date= requires | archive-url= ( help ) ↑ ↑ {{ cite web }} : | archive-date= requires | archive-url= ( help ) ↑ {{ cite web }} : | archive-date= requires | archive-url= ( help ) ↑ {{ cite web }} : | archive-date= requires | archive-url= ( help ) ↑ {{ cite web }} : | archive-date= requires | archive-url= ( help ) ↑ {{ cite web }} : | archive-date= requires | archive-url= ( help ) ↑ {{ cite web }} : | archive-date= requires | archive-url= ( help ) ↑ {{ cite web }} : | archive-date= requires | archive-url= ( help ) ബാഹ്യ ലിങ്കുകൾ ശ്രീലങ്കൻ ഗായിക പ്രിയാനി ജയസിംഗയെ വീട്ടിൽ മരിച്ച നിലയിൽ കണ്ടെത്തിയതിനെ തുടർന്ന് പൊലീസ് തിരയുന്ന ഭർത്താവ് ഗായിക പ്രിയാനി ജയസിംഗ് കൊല്ലപ്പെട്ടു പ്രശസ്ത ഗായിക പ്രിയാനി ജയസിംഗിനെ കൊലപ്പെടുത്തിയ കേസിൽ ഭർത്താവ് അറസ്റ്റിൽ സഹ കലാകാരന്മാരെ കണ്ണീരിലാഴ്ത്തി പ്രിയാനി ജയസിംഹ അവസാന യാത്ര പോകുന്നു
ഫയ്സ അൽ ഖറാഫി ഇംഗ്ലീഷ് വിലാസം https://ml.wikipedia.org/wiki/Faiza_Al-Kharafi
കുവൈറ്റ് രസതന്ത്രശാസ്ത്രജ്ഞയും സർവ്വകലാശാലാ അദ്ധ്യാപികയും ആണ് ഫയ്സ അൽ ഖറാഫി .
1993 മുതൽ 2002 വരെ കുവൈറ്റ് യൂണിവേഴ്സിറ്റി പ്രസിഡന്റ്, മിഡിൽ ഈസ്റ്റിലെ മുഴുവൻ യൂണിവേഴ്സിറ്റിയെയും നയിക്കുന്ന ആദ്യത്തെ വനിതയും (Arabic: فايزة الخرافي‎ Fāyzah al-Kharāfī; born 1946) ദ വേൾഡ് അക്കാദമി ഓഫ് സയൻസസ് വൈസ് പ്രസിഡന്റും ആയിരുന്നു.
ഇതും കാണുക Women in chemistry അവലംബം കൂടുതൽ വായനയ്ക്ക് Bollag, Burton.
"A female president, the Arab world's first, guides the restoration of Kuwait U." The Chronicle of Higher Education 40.24 (1994): A45.
20 June 2013.
പുറത്തേക്കുള്ള കണ്ണികൾ Video of Faiza al-Kharafi فيديو النقاش الذي دار بين د.
فايزة الخرافي ود.
رولا دشتي في مؤتمر البدون
ഫുറ (ഭക്ഷണം) ഇംഗ്ലീഷ് വിലാസം https://ml.wikipedia.org/wiki/Fura_(food)
നൈജീരിയ , നൈജർ , ഘാന എന്നിവിടങ്ങളിൽ ചെറുധാന്യമാവുപയോഗിച്ചു ( മില്ലറ്റ് ) ഭക്ഷണാവശ്യങ്ങൾക്കായി ഉണ്ടാക്കുന്ന ഉരുളകളാണ് ഫുറ.
പശ്ചിമാഫ്രിക്കയിലെ ഫുലാനി ജനങ്ങളിൽ നിന്നാണ് ഫുറ ഉത്ഭവിക്കുന്നത്.
പുളിപ്പിച്ച പാലും ഗ്രൗണ്ട് മില്ലറ്റ് ധാന്യങ്ങളും ചേർത്ത് തയ്യാറാക്കിയ പ്രാദേശികമായി നിർമ്മിച്ച പാനീയമാണിത്.
മിശ്രിതത്തിന് രുചി നൽകുന്നതിന് പഞ്ചസാര ചേർക്കുന്നു.
ഇതിൽ കാർബോഹൈഡ്രേറ്റും ഫൈബറും അടങ്ങിയിരിക്കുന്നു.
ഫെമിന മിസ്സ് ഇന്ത്യ 2018
ഫെമിന മിസ്സ് ഇന്ത്യയുടെ 55-ാമത് പതിപ്പാണ് ഫെമിന മിസ്സ് ഇന്ത്യ 2018 .
ഹരിയാനയിൽ നിന്നുള്ള മാനുഷി ചില്ലാർ തന്റെ പിൻഗാമിയായി തമിഴ്നാട്ടിൽ നിന്നുള്ള അനുകൃതി വ്യാസിനെ ഫെമിന മിസ്സ് ഇന്ത്യ 2018ായി കിരീടമണിയിച്ചു.
അനുകൃതി ഇന്ത്യയെ പ്രതിനിതീകരിച് മിസ്സ് വേൾഡ് 2018 -ൽ പങ്കെടുക്കും.
അന്താരാഷ്ട്ര സൗന്ദര്യമത്സരങ്ങളിലേക്കുള്ള ഇന്ത്യയുടെ പ്രതിനിധികളെ ഈ മത്സരത്തിൽ നിന്നും കിരീടധാരിയാക്കും: മിസ്സ് വേൾഡ് 2017 മാനുഷി ചില്ലാർ , അനുകൃതി വ്യാസിനെ ഫെമിന മിസ്സ് ഇന്ത്യ 2018ായി കിരീടമണിയിച്ചു.
മിസ്സ് ഇന്ത്യ യുണൈറ്റഡ് കോണ്ടിനെന്റസ് 2017 സെമിഫൈനലിസ്റ്റ് സന ദുആ, മിസ്സ് ഇന്ത്യ യുണൈറ്റഡ് കോണ്ടിനെന്റസ് 2018ായി ഡൽഹിയിൽ നിന്നുള്ള ഗായത്രി ഭാരദ്വാജിനെ കിരീടമണിയിച്ചു.
മിസ്സ് ഇന്ത്യ ഗ്രാൻഡ് ഇന്റർനാഷണൽ 2017 സെമിഫൈനലിസ്റ്റ് അനുകൃതി ഗുസൈൻ, മിസ്സ് ഇന്ത്യ ഗ്രാൻഡ് ഇന്റർനാഷണൽ 2018ായി ഹരിയാണയിൽ നിന്നുള്ള മീനാക്ഷി ചൗധരിയെ കിരീടമണിയിച്ചു.
നോർത്ത്/വടക്ക്, സൗത്ത്/തെക്ക്, ഈസ്റ്റ്/കിഴക്ക്, വെസ്റ്റ്/പടിഞ്ഞാറ് എന്നീ നാല് സോൺ-ഉകളിൽ (മേഖലകളിൽ) നിന്നുമുള്ള അതേതു സംസ്ഥാനങ്ങളിലെ വിജയികൾ തന്റെ സംസ്ഥാനത്തെ പ്രതിനിതീകരിച്ച മിസ്സ് ഇന്ത്യ 2018 ഗ്രാൻഡ് ഫിനാലെയിൽ പങ്കെടുക്കും.
ഫലം Color key വിജയിയായി പ്രഖ്യാപിച്ചു റണ്ണർ-അപ്പ് ആയി പ്രഖ്യാപിച്ചു ഫൈനലിസ്റ്റുകളിൽ അല്ലെങ്കിൽ സെമി-ഫൈനലിസ്റ്റുകളിൽ ഒന്നായി അവസാനിച്ചു അന്തിമ ഫലങ്ങൾ സ്ഥാനാർഥി(കൾ) അന്താരാഷ്ട്ര പ്ലേസ്മെന്റുകൾ മിസ്സ് ഇന്ത്യ വേൾഡ് 2018 തമിഴ്‌നാട് - അനുകൃതി വ്യാസ് ടോപ് 30 മിസ്സ് ഇന്ത്യ ഗ്രാൻഡ് ഇന്റർനാഷണൽ 2018 ഹരിയാണ - മീനാക്ഷി ചൗധരി 1st റണ്ണർ-അപ്പ് മിസ്സ് ഇന്ത്യ യുണൈറ്റഡ് കോണ്ടിനെന്റസ് 2018 ന്യൂ ഡെൽഹി - ഗായത്രി ഭാരദ്വാജ്‌ ടോപ് 10 2nd റണ്ണർ-അപ്പ് ആന്ധ്രാപ്രദേശ്‌ - ശ്രേയ റാവു കാമവരപ് ടോപ് 6 ഝാർഖണ്ഡ്‌ - സ്‌റ്റെഫി പട്ടേൽ ന്യൂ ഡെൽഹി - ഗായത്രി ഭാരദ്വാജ്‌ ടോപ് 12 ഛത്തീസ്‌ഗഢ് - സ്പന്ദന നായിഡു കർണാടക - ഭാവന ദുർഗം റെഡ്‌ഡി മണിപ്പൂർ - നിമ്രിത് കൗർ അലുവാലിയ മേഘാലയ - മേരി ഖൈരീം മിസോറം - ലിലി ലാളിരംഗിണി ദർണി ഒഡീഷ - ശ്രുതീക്ഷ നായക് പഞ്ചാബ് - അന്ന ക്ലെർ
ഓരോ മേഖലയ്ക്കും ഒരു മെന്റോർ (മാർഗദർശി) നിയമിച്ചിട്ടുണ്ട്: നോർത്ത്/വടക്ക് മേഖല: നേഹ ദൂപിയ ( ഫെമിന മിസ്സ് ഇന്ത്യ 2002 ) സൗത്ത്/തെക്ക് മേഖല: രഖുൽ പ്രീത് സിംഗ് ( ഫെമിന മിസ്സ് ഇന്ത്യ 2011 3-ർഡ് റണ്ണർ അപ്പ് ) ഈസ്റ്റ്/കിഴക്ക് മേഖല: പൂജ ചോപ്ര ( മിസ്സ് വേൾഡ് ഇന്ത്യ 2009 ) വെസ്റ്റ്/പടിഞ്ഞാറ് മേഖല: പൂജ ഹെഡ്ജ് ( മിസ്സ് യൂണിവേഴ്‌സ് ഇന്ത്യ 2010 2-ന്റ് റണ്ണർ അപ്പ് ) മത്സരാർത്ഥികൾ മേഖല സംസ്ഥാനം മത്സരാർത്ഥി റെഫ്.
ഈസ്റ്റ്/കിഴക്ക് അരുണാചൽ പ്രദേശ് ഓസിൻ മോസു ആസാം സുനൈന കമ്മത്ത് ഛത്തീസ്‌ഗഢ് സ്പന്ദന നായിഡു ഝാർഖണ്ഡ്‌ സ്‌റ്റെഫി പട്ടേൽ മണിപ്പൂർ നിമ്രിത് കൗർ അലുവാലിയ മേഘാലയ മേരി ഖൈരീം മിസോറം ലിലി ലാളിരംഗിണി ദർണി നാഗാലാ‌ൻഡ് രൂപ്ഫുഹാനോ വിസോ ഒഡീഷ ശ്രുതീക്ഷ നായക് സിക്കിം പ്രമീള ഛേത്രി ത്രിപുര മമിതാ ഡബ്ബർമ പശ്ചിമ ബംഗാൾ പ്രാർത്ഥന സർക്കാർ നോർത്ത്/വടക്ക് ബിഹാർ ഭാവന ജെയ്ൻ ഹരിയാണ മീനാക്ഷി ചൗധരി ഹിമാചൽ പ്രദേശ്‌ സ്വാതി ഠാഖുർ ജമ്മു-കശ്മീർ മലിക കപൂർ മധ്യപ്രദേശ്‌ മീന ആഹിർ ന്യൂ ഡെൽഹി ഗായത്രി ഭാരദ്വാജ്‌ പഞ്ചാബ് അന്ന ക്ലെർ ഉത്തരാഖണ്ഡ് സുമിത ഭണ്ഡാരി ഉത്തർ‌പ്രദേശ് ഹിമാൻഷി സൗത്ത്/തെക്ക് ആന്ധ്രാപ്രദേശ്‌ ശ്രേയ റാവു കാമവരപ് കർണാടക ഭാവന ദുർഗം റെഡ്‌ഡി കേരളം മേഘ്‌ന ഷാജൻ തമിഴ്‌നാട് അനുകൃതി വ്യാസ് തെലംഗാണ സായി കാമാക്ഷി ഭസ്‌കർള വെസ്റ്റ്/പടിഞ്ഞാറ് ഗോവ ആഷ്ന ഗുറാവ് ഗുജറാത്ത് അനുഷ്ക ലുഹാർ മഹാരാഷ്ട്ര മെഹക് പഞ്ചാബ് രാജസ്ഥാൻ നികിത സോണി അവലംബം പുറത്തേക്കുള്ള കണ്ണികൾ ഫെമിന മിസ്സ് ഇന്ത്യ ഔദ്യോഗിക വെബ്സൈറ്റ് Archived 2018-03-08 at the Wayback Machine .
ഫെമിന മിസ്സ് ഇന്ത്യ 2018 മത്സരാർത്ഥികൾ Archived 2018-02-26 at the Wayback Machine .
ഫേക്കോഇമൾ‌സിഫിക്കേഷൻ ഇംഗ്ലീഷ് വിലാസം https://ml.wikipedia.org/wiki/Phacoemulsification
ഒരു അൾട്രാസോണിക് ഹാൻഡ്‌പീസ് ഉപയോഗിച്ച് കണ്ണിന്റെ ലെൻസ് എമൽ‌സിഫൈ ചെയ്ത് (കുഴമ്പ് രൂപത്തിൽ ആക്കി) കണ്ണിൽ നിന്ന് പുറത്തെടുക്കുന്ന ഒരു ആധുനിക തിമിര ശസ്ത്രക്രിയ രീതിയാണ് ഫേക്കോഇമൾ‌സിഫിക്കേഷൻ എന്ന് അറിയപ്പെടുന്നത്.
ഒക്യുലാർ ശസ്ത്രക്രിയയ്ക്ക് ശരിയായ അനസ്തീസിയ ആവശ്യമാണ്.
സാധാരണയായി ടെട്രാകൈൻ അല്ലെങ്കിൽ ലിഡോകൈൻ പോലുള്ള ലോക്കൽ അനസ്തെറ്റിക് ഉപയോഗിച്ചാണ് ടോപ്പിക്കൽ അനസ്തേഷ്യ നൽകുന്നത്.
ഇതിന് പകരം, ലിഡോകൈൻ കൂടാതെ/അല്ലെങ്കിൽ ദീർഘനേരം പ്രവർത്തിക്കുന്ന ബുപിവാകൈൻ അനസ്തെസ്റ്റിക്ക് നേത്രഗോളത്തിന് ചുറ്റുമുള്ള സ്ഥലത്തേക്ക് ( പെരിബൾബാർ ബ്ലോക്ക് ) അല്ലെങ്കിൽ പിന്നിൽ (റിട്രോബൾബാർ ബ്ലോക്ക്) ആയി കുത്തിവയ്ക്കാം.
ലിഡോകൈനും ബുപിവാകൈനും ഉപയോഗിച്ചുള്ള ഫേഷ്യൽ നെർവ് ബ്ലോക്ക് കൺപോളകളുടെ ഞെരുക്കം കുറയ്ക്കും.
കുട്ടികൾക്കും, കണ്ണിന് പരിക്കേറ്റവർക്കും, വളരെ ഭയപ്പെടുന്ന അല്ലെങ്കിൽ സഹകരിക്കാത്ത രോഗികൾക്കും ജനറൽ അനസ്തേഷ്യ ആണ് ശുപാർശ ചെയ്യുന്ന ക്.
ലോക്കൽ അനസ്തേഷ്യയിൽ കാർഡിയോവാസ്കുലർ മോണിറ്ററിംഗ് നല്ലതാണ് എന്നാൽ നിർബന്ധമല്ല, അതേസമയം ജനറൽ അനസ്തേഷ്യയിൽ ഇത് നിർബന്ധമാണ്.
പോവിഡോൺ-അയഡിൻ പോലുള്ള ആന്റിസെപ്റ്റിക് മരുന്നുകൾ ഉപയോഗിച്ച് ശസ്ത്രക്രിയയ്ക് മുൻപുള്ള അണുവിമുക്തമാക്കൽ മുൻകരുതലുകൾ എടുക്കുന്നു.
അണുവിമുക്തമായ ഡ്രെപ്പുകൾ, വസ്ത്രങ്ങൾ, കയ്യുറകൾ എന്നിവ ശസ്ത്രക്രിയയിൽ ഉപയോഗിക്കുന്നു.
കൺപോളകൾ തുറന്ന് തന്നെ വെക്കുവാൻ ഒരു ഐ സ്പെക്കുലം ഉപയോഗിക്കുന്നു.
ശസ്ത്രക്രിയാ രീതി ഫാക്കോമൽസിഫിക്കേഷനും, ഇൻട്രാഒക്യുലർ ലെൻസ് ഉപയോഗിച്ച് കണ്ണിലെ ലെൻസ് മാറ്റിസ്ഥാപിക്കലും .
ഫാക്കോഇമൾ‌സിഫിക്കേഷൻ‌ നടത്തുന്നതിന്‌ മുമ്പ്‌, ഒന്നോ അതിലധികമോ ചെറിയ മുറിവുകൾ‌ കണ്ണിൽ‌ ഉണ്ടാക്കി ശസ്ത്രക്രിയാ ഉപകരണങ്ങൾ‌ കണ്ണിലേക്ക് കടത്തുന്നു.
അതിന് ശേഷം കണ്ണിനുള്ളിലെ ലെൻസ് കാപ്സ്യൂളിന്റെ മുൻഭാഗം ശസ്ത്രക്രിയാ വിദഗ്ധൻ നീക്കംചെയ്യുന്നു.
മൈക്രോപ്രൊസസ്സർ നിയന്ത്രിത ഫ്ലൂയിഡ് ഡൈനാമിക്സ് ഉള്ള ഒരു യന്ത്രത്തിന്റെ ഉപയോഗം ഫാക്കോമൽസിഫിക്കേഷൻ ശസ്ത്രക്രിയയിൽ ഉൾപ്പെടുന്നു.
ഇവ പെരിസ്റ്റാൽറ്റിക് അല്ലെങ്കിൽ വെന്റൂറി പമ്പിനെ അടിസ്ഥാനമാക്കിയുള്ളതാകാം.
ടൈറ്റാനിയം അല്ലെങ്കിൽ സ്റ്റീൽ സൂചിയുള്ള അൾട്രാസോണിക് ഹാൻഡ് പീസ് ആണ് ഫേക്കോ പ്രോബ്.
സൂചി അഗ്രം അൾട്രാസോണിക് ഫ്രീക്വൻസിയിൽ വൈബ്രേറ്റ് ചെയ്ത് തിമിരം ബാധിച്ച ലെൻസ് പൊടിച്ച് കുഴമ്പ് രൂപത്തിലാക്കുന്നു.
പമ്പിലൂടെ ഇത് പുറത്തേക്ക് വലിച്ചെടുക്കും.
ചില ടെക്നിക്കുകളിൽ, ന്യൂക്ലിയസിനെ ചെറിയ കഷണങ്ങളായി മുറിക്കാൻ "ചോപ്പർ" എന്ന രണ്ടാമത്തെ ഉപകരണം ഉപയോഗിക്കുന്നു.
തിമിരം സാധാരണയായി രണ്ടോ നാലോ കഷണങ്ങളായി വിഭജിക്കപ്പെടുകയും ഓരോ കഷണവും എമൽ‌സിഫൈ ചെയ്ത് പുറത്തെടുക്കുകയും ചെയ്യുന്നു.
ന്യൂക്ലിയസ് എമൽസിഫിക്കേഷൻ, കണങ്ങളെ ആസ്പിറേറ്റ് ചെയ്യുന്നത് എളുപ്പമാക്കുന്നു.
തിമിര ലെൻസിന്റെ കട്ടിയുള്ള ഭാഗം ഫാക്കോ എമൽസിഫിക്കേഷനിലൂടെ നീക്കം ചെയ്ത ശേഷം, മൃദുവായ ഔട്ടർ ലെൻസ് കോർട്ടെക്സ് സക്ഷൻ ഉപയോഗിച്ച് മാത്രം നീക്കംചെയ്യുന്നു.
ശേഷിക്കുന്ന പെരിഫറൽ കോർട്ടിക്കൽ ദ്രവ്യത്തെ പുറംതള്ളാൻ ഒരു ഇറിഗേഷൻ-ആസ്പിറേഷൻ പ്രോബ് അല്ലെങ്കിൽ ഒരു ബൈമാനുവൽ സിസ്റ്റം ഉപയോഗിക്കുന്നു.
പിൻ‌വശത്തെ ലെൻസ് കാപ്സ്യൂൾ നീക്കം ചെയ്യാതെ, അവിടെ ഒരു ഇൻട്രാഒക്യുലർ ലെൻസ് (IOL) സ്ഥാപിക്കുന്നു.
പോളി മീഥൈൽ മീഥാക്രിലേറ്റ് (പി‌എം‌എം‌എ) ഇൻട്രാഒകുലർ ലെൻസ് സ്ഥാപിക്കുന്നതിന്, മുറിവ് വലുതാക്കേണ്ടതുണ്ട്.
അതേസമയം, മടക്കാവുന്ന ഐ‌ഒ‌എൽ സ്ഥാപിക്കുന്നതിന് മുറിവ് വലുതാക്കേണ്ടതില്ല.
പോളി സൈലോക്സേൻ അല്ലെങ്കിൽ അക്രിലിക് ഉപയോഗിച്ച് നിർമ്മിച്ച മടക്കാവുന്ന ഐ‌ഒ‌എൽ ആണ് സാധാരണയായി തുന്നലുകൾ ആവശ്യമില്ലാത്ത ഫേക്കോ തിമിര ശസ്ത്രക്രിയയിൽ ഉപയോഗിക്കുന്നത്.
ചാൾസ് കെൽമാനും ആന്റൺ ബാങ്കോയും 1967-ൽ ഫാക്കോമൽസിഫിക്കേഷൻ അവതരിപ്പിച്ചു.
തന്റെ ദന്തരോഗവിദഗ്ദ്ധന്റെ അൾട്രാസോണിക് പ്രോബിൽ നിന്ന് പ്രചോദനം ഉൾക്കൊണ്ട് അൾട്രാസോണിക് വൈബ്രേഷനുകൾ തിമിര ശസ്ത്രക്രിയയിൽ ഉപയോഗിക്കാൻ കെൽമാന് ആഗ്രഹമുണ്ടായിരുന്നു, ആദ്യത്തെ ഫാക്കോമൽസിഫയർ രൂപകൽപ്പന ചെയ്ത ബാങ്കോ ഇതുമായി സഹകരിച്ചു.
സമീപകാല മുന്നേറ്റങ്ങൾ
അൾട്രാസോണിക് പ്രോബും, ഇറിഗേഷൻ-ആസ്പിരേഷൻ സ്ലീവും ഒരു ഡിസ്പോസിബിൾ ഹാൻഡ്‌പീസായി സംയോജിപ്പിക്കുന്നത് ഫാക്കോഇമൾസിഫിക്കേഷൻ സാങ്കേതികവിദ്യയിലെ സമീപകാല മുന്നേറ്റങ്ങളിൽ ഉൾപ്പെടുന്നു.
ഈ രൂപകൽപ്പന, ഉൽ‌പാദനച്ചെലവ് കുറയ്ക്കുകയും അണുബാധയുടെ സാധ്യത ഇല്ലാതാക്കുകയും മികച്ച ശസ്ത്രക്രിയാ ഫലങ്ങൾ നൽകുകയും ചെയ്യുന്നു.
ഇതും കാണുക നേത്ര ശസ്ത്രക്രിയ ഹൈഡ്രോഡിസെക്ഷൻ പരാമർശങ്ങൾ
ഹരിലാൽ ഗാന്ധി
മോഹൻദാസ് കരംചന്ദ് ഗാന്ധിയുടെ മൂത്ത പുത്രനായിരുന്നു ഹരിലാൽ മോഹൻദാസ് ഗാന്ധി ( ദേവനാഗരി : हरीलाल गांधी), (1888 – 18 ജൂൺ 1948).
ഇന്ത്യാചരിത്രത്തിൽ ഋഷിതുല്യനായി ജീവിച്ച, ഇന്ത്യയുടെ രാഷ്ട്രപിതാവായ ഗാന്ധിജി, തന്റെ മൂത്തപുത്രന്റെ കാര്യത്തിൽ തികഞ്ഞ പരാജയമായിരുന്നു.
തന്റെ ആദ്യപുത്രൻ പിറന്നപ്പോൾ ഗാന്ധിജിയ്ക്ക് 18 വയസായിരുന്നു.
ദക്ഷിണാഫ്രിക്കയിൽ വെച്ച് 1888 സെപ്തംബറിൽ ഹരിലാലിന് 6 മാസം പ്രായമുള്ളപ്പോളായിരുന്നു ഗാന്ധിജി നിയമപഠനാർത്ഥം ലണ്ടനിലേയ്ക്ക് പോയത്.
അതുകൊണ്ട് തന്നെ ഇളയകുട്ടികളുടെ ബാല്യകാലദിനങ്ങളിൽ അവരോടൊപ്പം ചിലവഴിക്കാനായെങ്കിലും ഹരിലാലിന്റെ കാര്യത്തിൽ അത് നടന്നില്ല.
ദക്ഷിണാഫ്രിക്കയിലായിരുന്നപ്പോൾ ഒരു ഇന്ത്യൻ സുഹൃത്ത് ഗാന്ധിജിയുടെ കുട്ടികളെ സ്കോളർഷിപ്പോടു കൂടി പഠിപ്പിക്കുന്നതിനായി ഇംഗ്ലണ്ടിലേയ്ക്കയക്കാൻ സഹായിക്കാമെന്നേറ്റു.
എന്നാൽ ഗാന്ധിജി അതിനെ എതിർക്കുകയും സ്കോളർഷിപ്പിന്, കൂടുതൽ അർഹരായ മറ്റ് രണ്ട് കുട്ടികളെ അതിനായി തെരഞ്ഞെടുക്കുകയും ചെയ്തു.
ഗാന്ധിയിൽ നിന്നും അകലെ
തന്റെ പിതാവിനെപ്പോലെ ഇംഗ്ലണ്ടിൽ പോയി നിയമം പഠിച്ച് ഒരു വക്കീൽ ആവുകയെന്നത് വലിയ സ്വപ്നമായി കൊണ്ടുനടന്നിരുന്ന ഹരിലാലിന് പിതാവിന്റെ ഈ തീരുമാനം വലിയ ആഘാതമായി.
അതോടെ ഹരിലാൽ ഗാന്ധിജിയോട് അകന്നു.
തന്റെ പിതാവ് വിശ്വസിക്കുകയും പ്രചരിപ്പിക്കുകയും ചെയ്തിരുന്ന നയങ്ങൾക്കെതിരായിരുന്നു പിന്നീടദ്ദേഹത്തിന്റെ ജീവിതം.
ഗാന്ധിയുടെ സഹിഷ്ണുത, സത്യാന്വേഷണം, അഹിംസ, വിദേശവസ്ത്രങ്ങളോടുള്ള എതിർപ്പ് തുടങ്ങിയ നയങ്ങളെ ഹരിലാൽ പരസ്യമായി എതിർത്തു.
മുഴുക്കുടിയനായി, ചൂതുകളിക്കാരനായി, ബ്രിട്ടണിൽ നിർമ്മിച്ച, ഇറക്കുമതി ചെയ്ത തുണിത്തരങ്ങൾ വിറ്റ് അദ്ദേഹം ജീവിതം നീക്കി.
ഇടക്കാലത്ത് ഇസ്ലാം മതം സ്വീകരിച്ച് അബ്ദുല്ലാഗാന്ധി എന്ന പേര് സ്വീകരിച്ച ഹരിലാൽ മരണത്തിന് മുമ്പ്തന്നെ തിരിച്ച് ആര്യസമാജത്തിൽ ചേരുകയുണ്ടായി കുടുംബം
ഹരിലാൽ ഗുലാബ് ഗാന്ധിയെ വിവാഹം കഴിച്ചു.
അവർക്ക് അഞ്ച് മക്കളുമുണ്ടായി.
അതിൽ ഏറ്റവും ഇളയവളായ റാമി ബെന്നിന്റെ പുത്രിയായ നീലം പരീഖ് , "ഗാന്ധിജീസ് ലോസ്റ്റ് ജ്യൂവൽ: ഹരിലാൽ ഗാന്ധി" എന്ന പേരിൽ ഹരിലാൽ ഗാന്ധി എന്ന പുസ്തകമെഴുതിയിട്ടുണ്ട്.
ഗാന്ധിജിയുടെ ശവസംസ്കാരച്ചടങ്ങിൽ
കുടിച്ചു ലക്കില്ലാതെയാണ് ഗാന്ധിജിയുടെ ശവസംസ്കാരച്ചടങ്ങിൽ ഹരിലാലെത്തിയത്.
ആരും കാണാതെ ആരും ഗൗനിക്കാതെ ദു:ഖിതരായ ജനങ്ങളിലൊരാളായി, രാംദാസ് തന്റെ സ്ഥാനത്ത് നിന്ന് പിതാവിന്റെ ചിതയ്ക്ക് തീകൊളുത്തുന്നത് അദ്ദേഹം മൂകസാക്ഷിയായി നിന്ന് വീക്ഷിച്ചു.
"ഗാന്ധി: മൈ ഫാദർ"
ഗാന്ധിജിയ്ക്കും ഹീരാലാലിനുമിടയിലെ അന്ത:സംഘർഷങ്ങളെ പ്രതിപാദിക്കുന്ന സിനിമയാണ് ഗാന്ധി: മൈ ഫാദർ .
2007 ആഗസ്ത് 3-ന് പുറത്തിറങ്ങിയ ഈ ചിത്രത്തിന്റെ സംവിധാനം ഫിറോസ് അബ്ബാസ് ഖാനും നിർമ്മാണം അനിൽ കപൂറും ആണ്.
ഹീരാലാലായി അക്ഷയ് ഖന്ന അഭിനയിച്ചു.
ഫ്രാങ്ക ബ്രൗൺ ഇംഗ്ലീഷ് വിലാസം https://ml.wikipedia.org/wiki/Franca_Brown